KOMISSION ASETUS (ETY) N:o 201/88,
annettu 25 päivänä tammikuuta 1988,
raakatupakka-alan interventiota koskevista yksityiskohtaisista säännöistä annetun komission asetuksen (ETY) N:o 1727/70 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna asetuksella (ETY) N:o 1974/87(2), sekä erityisesti sen 5 artiklan 6 kohdan,
sekä katsoo, että
asetuksessa (ETY) N:o 1727/70(3), sellaisena kuin se on viimeksi muutettuna asetuksella (ETY) N:o 2131/86(4), vahvistetaan raakatupakan interventio-oston edellytykset; yhtenä näistä edellytyksistä on mainitun asetuksen liitteessä esitetty vaatimus kosteuspitoisuuden huomioon ottamisesta nettopainoa määritettäessä,
on osoittautunut, että Burley Port -lajikkeen tupakanlehtivaiheen kosteuspitoisuudessa ei ole otettu asianmukaisella tavalla huomioon lajikkeen tuotantoalueille ominaisia sääoloja; tämän vuoksi sitä olisi muutettava, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1727/70 liitteen IV viimeisellä rivillä oleva luku 20 luvulla 22.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä tammikuuta 1988.